**RAKENDUSAKTI KAVAND**

**TARISTUMINISTER**

**MÄÄRUS**

**Majandus- ja taristuministri 4. septembri 2015. a**

**määruse nr 114 „Eriveo tingimused ning**

**eriveo teostamise ja erilubade väljaandmise kord**

**ning tee omanikule tekitatud kulutuste hüvitamise,**

**eriloa menetlustasu ja eritasu määrad“ muutmine**

Määrus kehtestatakse liiklusseaduse § 341 lõike 7 alusel.

**§ 1. Majandus- ja taristuministri 4. septembri 2015. a määruse nr 114 „Eriveo tingimused ning eriveo teostamise ja erilubade väljaandmise kord ning tee omanikule tekitatud kulutuste hüvitamise, eriloa menetlustasu ja eritasu määrad“ muutmine**

Majandus- ja taristuministri 4. septembri 2015. a määruses nr 114 „Eriveo tingimused ning eriveo teostamise ja erilubade väljaandmise kord ning tee omanikule tekitatud kulutuste hüvitamise, eriloa menetlustasu ja eritasu määrad“ tehakse järgmised muudatused:

**1)** paragrahv 2 punkt 11 tunnistatakse kehtetuks;

**2)** paragrahvi 2 täiendatakse punktiga 12 järgmises sõnastuses:

„12) summaarne teljebaas on autorongi esimese ja viimase telje vahekaugus.“;

**3)** paragrahvi 3 lõige 2 tunnistatakse kehtetuks;

**4)** paragrahvi 4 pealkiri muudetakse ja sõnastatakse järgmiselt:

„**§ 4.** **Jagatava veose eriveo tingimused“;**

**5)** paragrahvi 4 lõike 2 punkt 5 muudetakse ja sõnastatakse järgmiselt:

„5) autorongi pikkus võib olla kuni 20,75 meetrit ja autorongi muud mõõtmed ei ületa liiklusseaduse § 80 lõike 3 alusel kehtestatud suurimaid lubatud suurusi;“;

**6)** paragrahvi 4 lõiget 2 täiendatakse punktidega 71–75 järgmises sõnastuses:

„71) erivedu teostatakse autorongiga, mille veduk kuulub EURO V või vähem saastavasse EURO-heitgaasiklassi;

72) autorongi koosseisus olevate sõidukite kõik teljed, välja arvatud veduki pööratavate ratastega teljed, on varustatud paarisratastega;

73) autorongi tegelik mass ei ületa 3-teljelisest vedukist ja 3-teljelisest haagisest koosneval autorongil 48 000 kilogrammi;

74) autorongi tegelik mass ei ületa 3-teljelisest vedukist ja vähemalt 4-teljelisest haagisest või 4-teljelisest vedukist ja vähemalt 3-teljelisest haagisest koosneval autorongil 52 000 kilogrammi;

75) autorongi tegelik mass ei ületa 4-teljelisest vedukist ja vähemalt 4-teljelisest haagisest koosneval autorongil 60 000 kilogrammi ning autorongi summaarne teljebaas on vähemalt 18 meetrit;“;

**7)** paragrahvi 4 täiendatakse lõikega 21 järgmises sõnastuses:

„(21) Liiklusseaduse § 341 lõike 13 punktis 2 nimetatud jagatava veose vedu eriveona Euroopa moodulkontseptsiooni autorongi kasutades on lubatud, kui on täidetud kõik järgmised tingimused:

1) autorongi veduk kuulub EURO VI või vähem saastavasse heitgaasiklassi;

2) autorongi veduki erivõimsus on vähemalt 6 kW/t;

3) veoteena kasutatakse Transpordiameti veebilehel avaldatud lubatud teedevõrku või selle osa või kohaliku omavalitsuse üksuse poolt eriloale lisatud veoteed;

4) autorongi viimase haagise tagaosale kinnitatakse käesoleva määruse lisa 5 kohane tunnusmärk;

5) minimaalne rehvimustri sügavus on veotelgedel 5 millimeetrit ning 3 millimeetrit muudel telgedel;

6) autorongi veotelgedele langeb vähemalt 20% autorongi täismassist;

8) sõidukite registrimasse ja registri teljekoormusi ei ületata;

9) eriveo teostaja on eriloa taotluses kinnitanud, et ta täidab käesolevas lõikes sätestatud eriveo teostamise tingimusi.“;

**8)** paragrahvi 4 lõige 3 muudetakse ja sõnastatakse järgmiselt:

„(3) Lõigetes 2 ja 21 nimetatud eriveoks avaldab Transpordiamet oma veebilehel eriveoks lubatud veotee.“;

**9)** paragrahvi 14 täiendatakse lõikega 63 järgmises sõnastuses:

„(63) Paragrahvi 4 lõikes 21 nimetatud eriveo tasu on arvestatakse määruse lisa 4 tabelite 7 ja 8 alusel.“;

**10)** paragrahvi 16 lõikes 5 asendatakse tekstiosa „ja 62“ tekstiosaga „–63“;

**11)** määruse lisa 4 täiendatakse tabeliga 7;

**12)** määrust täiendatakse lisaga 5.

**§ 2. Määruse jõustumine**

Määrus jõustub 1. jaanuaril 2026. aastal.

Kuldar Leis

taristuminister Marten Kokk

 kantsler

Määruse lisa

**Määruse lisa 4 täiendamine tabelitega 7 ja 8.**

**Tabel 7.** Eriveo tasu EMSi autorongi eest määruse § 4 lõikes 21 nimetatud eriveol lühiajalise loaga (eurodes)

|  |  |
| --- | --- |
| Tasu, kui autorongil puudub automaatne hädapidurdussüsteem | Tasu, kui autorongil on automaatne hädapidurdussüsteem |
| 80 eurot | 40 eurot |

**Tabel 8.** Eriveo EMSi autorongi eest määruse § 4 lõikes 21 nimetatud eriveol pikaajalise loaga (eurodes)

|  |  |  |
| --- | --- | --- |
| Periood | Tasu, kui autorongil puudub automaatne hädapidurdussüsteem | Tasu, kui autorongil on automaatne hädapidurdussüsteem |
| Nädal | 100 | 50 |
| Üks kuu | 200 | 100 |
| Kolm kuud | 300 | 150 |
| Kuus kuud | 400 | 200 |
| Üks aasta | 500 | 250 |

Määruse lisa

**Lisa 5. EMSi autorongi tähis**

